*Превод за 3. Разред*

**Предмет: Природа и друштво**

Наставна јединица: **Oријентација у простору и времену**

Оријентисати се у простору **→** снаћи се у простору.

Објекти који нам помажу у сналажењу **→** оријентири.

Да бисмо се оријентисали у простору, треба да одредимо где се тачно налазимо. Важно је да користимо и објекте који нам олакшавају оријентацију, тј. оријентире.

Да би се лакше оријентисали у простору, људи су одредили стране света.

Постоје четири главне стране света: исток, запад, север и југ. Споредне стране света су: североисток, северозапад, југоисток, југозапад.

Стране света у природи можемо одредити помоћу звезде Северњаче, маховине

на кори дрвета, годова на пању, положаја мравињака и брзине топљења снега на

планинама.

Наставна јединица: **Оријентишемо се помоћу плана насеља – Шта значи умањено приказати објекат**

Сто није могуће нацртати у природној величини на папиру. Зато је неопходно димензије умањити неколико пута и цртеж приказати умањено

Простор и објекте који су великих димензија приказујемо умањено.

Фотографије сликане одозго или из „птичје перспективе” олакшавају сналажење у простору.

За умањено цртање објеката користи се однос (1:10, 1:100).

Наставна јединица: **План насеља**

У плану насеља налази се умањени приказ распореда улица, важних зграда, тргова, паркова и споменика гледаних одозго.

План насеља издељен је на редове и колоне који, кад се укрсте, дају квадратна поља. Свако квадратно поље носи ознаку реда (велико слово) и колоне (број).

Сваки план има списак улица, а поред сваке улице налази се ознака квадратног поља плана на коме је на плану приказана та улица.

Осим плана насеља постоје и планови градског саобраћаја, туристички план града, план зоолошког врта, тржног центра и слично.

Наставна јединица:**Оријентишемо се помоћу географске карте**

Географска карта умањени приказ Земљине површине на равни.

Географска карта је приказ на којем је, одређеним ознакама и умањено, приказан неки крај или држава са својим рекама, планинама, равницама, градовима, селима...

Легенда приказује значење картографских знакова

Картогафске боје приказују боју рељефа